Diari Oficial de la Generalitat Valenciana


Sumari del DOGV 6729, del 07-03-2012 (2012/2265)

RESOLUCIÓ de 17 de febrer de 2012, de la directora general d'Empreses Agroalimentàries i Desenrotllament del Medi Rural, per la qual es publiquen les ajudes concedides en la convocatòria 2011, de l'Orde 18/2010, de 19 de maig, de la Conselleria d'Agricultura, Pesca i Alimentació, per la qual s'aproven les bases de les ajudes a les inversions en millora de les condicions de transformació i comercialització dels productes agrícoles i de l'alimentació, per al període 2010-2013.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6729

Data del DOGV
:   07-03-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/2265


Data del document
:   17-02-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * petita i mitjana empresa
    * legislació
    * suport econòmic
    * ajuda a l'agricultura
    * indústria alimentària
    * transformació alimentària
    * comercialització
    * indústria agrària
    * FEOGA Garantia
    * desenvolupament rural
    * ajuda a la inversió

RESOLUCIÓ de 17 de febrer de 2012, de la directora general d'Empreses Agroalimentàries i Desenrotllament del Medi Rural, per la qual es publiquen les ajudes concedides en la convocatòria 2011, de l'Orde 18/2010, de 19 de maig, de la Conselleria d'Agricultura, Pesca i Alimentació, per la qual s'aproven les bases de les ajudes a les inversions en millora de les condicions de transformació i comercialització dels productes agrícoles i de l'alimentació, per al període 2010-2013. [2012/2265]  
Les bases esmentades desenrotllen unes ajudes a través de l'Orde 18/2010, que regula les ajudes a les inversions en millora de les condicions de transformació i comercialització dels productes agrícoles i de l'alimentació, cofinançades amb fons FEADER, de la Generalitat Valenciana, i del Ministeri de Medi Ambient i Medi Rural i Marí, i convocades per a l'any 2011 mitjançant la Resolució de 30 de desembre de 2010, de la directora de l'Agència Valenciana de Foment i Garantia Agrària, AVFGA. Les anteriors bases també regulen les ajudes finançades exclusivament amb fons propis de la Generalitat Valenciana, convocades mitjançant la Resolució de 30 de desembre de 2010, de la consellera d'Agricultura, Pesca i Alimentació (DOCV núm. 6457, de 10.02.2011).  
El llistat de sol·licituds que, després de superar tots els controls establits, han sigut considerades aptes per a la seua valoració va ser proposat formalment a la comissió de valoració, pel cap del Servici d'Indústries Agroalimentàries, el 27 de juliol de 2011.   
D'acord amb el que establix l'article 47 del Decret Legislatiu de 26 de juny de 1991, en aquells projectes en què la quantia de les ajudes plurianuals concedides supera el límit de 250.000 euros escau la nota d'intervenció pel Consell, i igualment quan se supera el límit d'1.000.000 d'euros correspon per a la seua concessió l'autorització amb caràcter previ del Consell. Estos tràmits s'han cobert per als expedients afectats pel Govern Valencià en la sessió del dia 23 de setembre de 2011.  
  
Les dites ajudes han sigut adjudicades per mitjà de resolucions de la directora general d'Empreses Agroalimentàries i Desenrotllament del Medi Rural d'11 d'agost i 19 d'octubre de 2011.  
En l'apartat 4 de la base catorzena es disposa que la resolució de la convocatòria serà publicada en el Diari Oficial de la Comunitat Valenciana, i les resolucions individuals i condicions particulars notificades a cada un dels beneficiaris.  
En virtut d'això, resolc  
  
1. Publicar la relació d'expedients desistits o desestimats, per no completar la documentació sol·licitada, per als expedients que figuren en l'annex I davall l'epígraf Relació d'expedients no baremats per desistiment o per no superar la revisió administrativa.  
  
2. Publicar les ajudes aprovades que s'especifiquen en l'annex II davall l'epígraf Relació d'expedients que es proposen per a la seua aprovació, separats en Taula A per a finançament FEADER i en la Taula B amb Fons Propis per als expedients que s'hi identifiquen, amb les quanties i les anualitats descrites, segons les puntuacions obtingudes per aplicació del barem previst en la base tretzena de l'esmentada Orde 18/2010, de 19 de maig, de la Conselleria d'Agricultura, Pesca i Alimentació, i amb les condicions particulars que s'han notificat a cada beneficiari.  
  
3. Publicar les ajudes denegades, per als expedients que en l'annex III s'assenyalen davall l'epígraf Relació d'expedients baremats que es deneguen per falta de fons.  
  
València, 17 de febrer de 2012.- La directora general d'Empreses Agroalimentàries i Desenrotllament Rural: Marta Valsangiacomo Gil.Anexo I: Relación de expedientes no baremados por desistimiento o por no superar la revisión administrativa.  
Annex I: Relació d'expedients no baremats per desistiment o per no superar la revisió administrativa.  
  
  
Anexo II: Relación de expedientes que se proponen para su aprobación.  
Annex II: Relació d'expedients que es proposen per a la seua aprovació.  
  
Tabla II.A: expedientes financiados con FEADER que se proponen para la concesión de ayuda.  
Taula II.A: expedients finançats amb FEADER que es proposen per a la concessió d'ajuda.  
  
  
  
Tabla II.B: expedientes financiados con fondos propios que se proponen para la concesión de ayuda.  
Taula II.B: expedients finançats amb fons propis que es proposen per a la concessió d'ajuda.  
  
  
  
Anexo III: Relación de expedientes baremados que se deniegan por falta de fondos.  
Annex III: Relació d'expedients baremats que es deneguen per falta de fons.  
  
